மாளவிகா சருக்கை

மாளவிகா சருக்கை (Malavika Sarukkai) பரத நாட்டியத்தில் சிறப்பு வாய்ந்த ஒரு இந்திய மரபுசார் நடனக் கலைஞா் ஆவார். இவா் 2002 ஆம் ஆண்டு சங்கீத் நாடக அகாதமி விருதினை பெற்றார்.  2003 ஆம் ஆண்டில் இந்தியாவின் நான்காவது உயர்ந்த இந்திய குடிமகன் விருதான பத்ம சிறீ விருதை பெற்றார்.

பிறப்பும், பயிற்சியும் 
தென்னிந்திய மாநிலமான தமிழ்நாட்டில் 1959 ஆம் ஆண்டு இவா் பிறந்தார். கல்யாணசுந்தரம் பிள்ளை (தஞ்சாவூர் பள்ளி) மற்றும் இராசரத்தினம் (வாசுவாகூர் பள்ளி) ஆகியோாின் கீழ் பயிற்சி பெற்றார். புகழ்பெற்ற குருஸ், கெலுசரன் மஹபத்ரா மற்றும் ரமணி ரஞ்சன் ஜெனா ஆகியோாிடம் இருந்து ஒடிசி  கற்றாா். மேலும், கல்யாண நாராயணனிடமிருந்து அபிநயம் கற்றுக்கொண்டார். தனது 12ஆம் வயதில் தனது முதல் நடனத்தை மும்பையில் அரங்கேற்றினார்.

பரத நாட்டியத்திற்கான பங்களிப்புகள் 
இவர் இந்தியாவின் பல இடங்களிலும்  மற்றும் வெளிநாடுகளில் லிங்கன் சென்டர் ஃபார் தி பெர்பார்மிங் ஆர்ட்ஸ், நியூயார்க், ஜான் எஃப். கென்னடி சென்டர் ஃபார் தி பெர்பார்மிங் ஆர்ட்ஸ் மற்றும் சிகாகோவிலும் தனது நடனத்தை நிகழ்த்தியுள்ளார். அவரது வாழ்க்கை மற்றும் பணி, இந்திய அரசாங்கத்தால் ”சமர்ப்பணம்” என்ற ஆவணப்படத்தின் மூலம் பதிவு செய்யப்பட்டுள்ளது. பிபிசி / விநெட் இன் ”டான்சிங்” என்ற தலைப்பில், ஒன்பது மணி நேர தொலைக்காட்சி ஆவணப்படத்திலும் அவர் இடம்பெற்றுள்ளார். கண்ணுக்குத் தெரியாத வரிசை - மாளவிகா சருக்கையின் கலை மூலம் பரதநாட்டியத்தை ஆராயும் கலை நிகழ்ச்சி (The Unseen Sequence – Exploring Bharatanatyam Through the Art of Malavika Sarukkai) மும்பையில் உள்ள தேசிய மையத்தில் திரையிடப்பட்ட மற்றொரு கலை ஆவணமாகும்.

மாளவிகா சருக்கை நடன வடிவமைப்பு செய்திருக்கும் ஸதிதி கதி, கிருஷ்ணா நீ போன்றவை நியூயார்கின் ஜுலியர்ட் நிகழ்த்துக் கலைகளுக்கான பள்ளிப் பாடத்திட்டத்தில் சேர்க்கப்பட்டுள்ளது.

விருதுகள் மற்றும் அங்கீகாரங்கள் 
2002 இல் இந்திய அரசாங்கத்தால் சங்கீத நாடக அகாதமி விருது மாளவிகா சருக்கைக்கு வழங்கப்பட்டது. அவருக்கு தமிழ்நாடு அரசின் சார்பில் கலைமாமணி பட்டம் வழங்கப்பட்டுள்ளது. மிருணாளினி சாராபாயி விருது, நிருத்யசூடாமணி பட்டம், சமஸ்கிருதி விருது மற்றும் ஹரிதாஸ் சம்மேளன விருது மியூசிக் அகாதெமியின் கலா ஆச்சர்யா விருது  போன்ற பிற விருதுகளையும் பெற்றுள்ளார். 2003 ஆம் ஆண்டில், பத்மசிறீ விருது பெற்றார்.

மேற்கோள் 

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பரதநாட்டியக் கலைஞர்கள்
பத்மசிறீ விருது பெற்ற பரதநாட்டியக் கலைஞர்கள்
கலைமாமணி விருது பெற்றவர்கள்
1959 பிறப்புகள்
தமிழ்நாட்டு நடனக்கலைஞர்கள்
இந்தியப் பாரம்பரிய பெண் நடனக் கலைஞர்கள்